Beginsels vir 'n gelukkige lewe – 5 | ToekomsVenster
Beginsels vir 'n gelukkige lewe – 5
by Kariné Joubert | May 28, 2019 | Blog | 0 comments
– Doen iets!!
Die kruis het twee asse, die vertikale en die horisontale. Die vertikale verwys na die interaksie tussen God en mens en andersom. God reik deur sy Gees na die mens met 'n uitnodiging om met Hom versoen te word.
Horisontaal gaan dit oor wat tussen mens en mens gebeur. Wie op hierdie vlak onverskillig lewe verstaan nog die liefde van God nog die appèl wat dit op 'n gelowige maak. Ons is gered, verlos en bevry om diensbaar te wees. Ons is God se gestuurdes in hierdie wêreld. Joh. 17. 18
Om ander opofferend te dien kom nie natuurlik nie. Ons reken in die woorde van Romeine ons daagliks, ja oomblik vir oomblik dood vir die sonde en lewend vir God. ROMEINE 6:11
Julle moet dus altyd onthou dat ook júlle vir die sonde dood is, maar vir God lewe, omdat julle een is met Christus Jesus.
So baie gelowiges wag vir iemand om die wêreld 'n beter plek te maak. Daar is mense wat spesiaal geroep word om 'n verskil te maak en dan is daar die pawiljoensoekers wat die wedstryd dophou.
Die pawiljoen is bedoel vir ons voorgangers wat die stryd betekenisvol en suksesvol gestry en die resies voltooi het.